**Drugi planinarski izlet malih eko planinara 1.a razreda**

U subotu, 17.12 2016. mali eko planinari išli su na svoj drugi planinarski izlet.

Ovaj ih je put išlo samo šestero, jer ih se dosta razboljelo do petka. Naš cilj ovaj je

put bio Oštrc.

Oštrc je vrh alpskog izgleda u središtu Samoborskoga gorja. Dobro je vidljiv

izdaleka i prepoznatljiv je po strmim padinama na obje svoje strane. Vršni dio nije

pokriven šumom, a odlikuje se velikim strminama pa se s njega pružaju široki

vidici. Visok je 752 mnv.

Krenuli smo iz Ruda, ispred škole, preko Velikog dola, zatim Hofmanovom stazom

do vrha Oštrca, a natrag smo se vraćali preko Ptičjeg vrha i do Ruda.

Hodali smo prekrasnom stazom.. . lišće nam je šuškalo pod gojzericama, lijevo je žuborio

potočić, a sunce se nesmetano probijalo kroz ogoljene krošnje stabala.

 Udisali smo oštar zimski zrak, promatrali injem okićene grane stabala i livade bijele od

mraza i za čas stigli do Velikog dola. Nakon kraćeg odmora krenuli smo Hofmanovom

 stazom do Oštrca, promatrajući predivne poglede na sve strane. Popeli smo se na vrh

Oštrca i uživali opet u pogledima. Nakon toga smjestili smo se u domu na toplom na

zasluženi odmor i okrjepu.

Taj su dan na Oštrc išli i mali planinari Samobora pod vodstvom Daniele Čupić i Maje

Štefković,članice PD Japetić.

U domu smo mogli kupiti mali planinarski dnevnik, koji je baš stvoren za male planinare.

Nakon zasluženog odmora, krenuli smo natrag. Odlučila sam da ćemo se vratiti preko

Ptičjeg vrha sa kojeg se pružaju predivni pogledi. Nožice su samo gazile i jurile naprijed.

U društvu s nama bilo je i šestero roditelja, koji su isto tako uživali u današnjem izletu.

Ubrzo smo se spustili do naše polazne točke, Ruda. Proveli smo predivan dan na

svježem,čistom zraku, uživali u predivnim pogledima i dobrom društvu.

S velikim nestrpljenjem očekujemo naš sljedeći izlet!!!

Naše uživanje možete vidjeti u fotogaleriji, mada se to treba osobno doživjeti!

Do sljedećeg puta, srdačan pozdrav!!! ☺ ☺ ☺

učiteljica: Božica Grgečić